d760865eefeb7397eddb4d1ae506d757
Ποια σημεία να προσέξεις για μια επιτυχημένη διακόσμηση εσωτερικού χώρου;
-------------------------------------------------------------------------


douleutaras.gr
2021.04

Ρωτήσαμε τους εξειδικευμένους επαγγελματίες διακοσμητές της πλατφόρμας μας και συγκεντρώσαμε τις πιο σημαντικές συμβουλές που θα σε βοηθήσουν να προσεγγίσεις την ιδανική διακόσμηση εσωτερικού χώρου:


#### **1. Όρισε τον επιθυμητό προϋπολογισμό και κάνε ένα πλάνο για τις αγορές σου**


Αρχικά, θέσε το ποσό που μπορείς να διαθέσεις για να διακοσμήσεις από την αρχή ή να ανανεώσεις τον εσωτερικό χώρο που επιθυμείς. Έτσι, θα παραμείνεις στα απολύτως απαραίτητα και σε αυτά που θα χαρίσουν εκείνη τη μοναδική πινελιά ανανέωσης που έχει ανάγκη ο χώρος σου. Το καλό με τη διακόσμηση του σπιτιού σου, είναι ότι μπορείς να πετύχεις σημαντική αλλαγή με μικρό προϋπολογισμό, κάνοντας έξυπνες αγορές!


#### **2. Επίλεξε ένα συγκεκριμένο θέμα και κινήσου γύρω από αυτό**


Δε χρειάζεται να ακολουθήσεις τις τελευταίες τάσεις της διακόσμησης για το σπίτι σου. Αρκεί να ταιριάζει στο στυλ σου. Εστιάζοντας σε βασικά σημεία μπορείς να ξεχωρίσεις στη [διακόσμηση σπιτού](https://www.douleutaras.gr/bsdir/diakosmisi-spitiou/)! Διάλεξε ένα κομβικό σημείο του χώρου σου, επίλεξε με προσοχή τους σωστούς συνδυασμούς στα διακοσμητικά σπιτιού, τα υφάσματα και τα έπιπλα και κάνε το χώρο αυτό, το επίκεντρο του σπιτιού σου!


#### **3. Δημιούργησε διακόσμηση με προσωπικότητα**


Τα έπιπλά σου δε χρειάζεται να έχουν το ίδιο χρώμα ή μοτίβο. Μη φοβάσαι να εντάξεις στο χώρο σου ακόμη κι ένα πιο τολμηρό για τα δεδομένα σου έπιπλο ή αντικείμενο. Αυτό είναι που θα δώσει το νέο χαρακτήρα στη διακόσμηση που επιζητείς! Βάλε έντονο χώμα ή ένα ξεχωριστό διακοσμητικό και άφησέ το να προσελκύει τα βλέμματα.


#### **4. Επένδυσε σε φυσικά στοιχεία**


Μπορείς να παίξεις με τα υλικά. Για παράδειγμα, η διακόσμηση εσωτερικού χώρου με πέτρα δίνει ένα πιο παραδοσιακό τόνο και η διακόσμηση με ξύλο κάνει πιο οικεία την ατμόσφαιρα του σπιτιού. Τέλος, μία δημοφιλής και εύκολη επιλογή είναι η διακόσμηση του σπιτιού με φυτά εσωτερικού χώρου και λουλούδια. Η επιλογή αυτή δίνει ζωντάνια στο εσωτερικό του σπιτιού σου και το αναζωογονεί.


#### **5. Επίλεξε με προσοχή τα χρώματα**


Βάφοντας ένα χώρο του σπιτιού σε διαφορετικό τόνο ή προσθέτοντας μία ταπετσαρία σε ένα τοίχο, τον απομονώνεις και μπορείς να δημιουργήσεις ένα νοητό χώρο, διαχωρισμένο από τον υπόλοιπο. Για παράδειγμα, μπορείς να διαχωρήσεις χρωματικά ένα σημείο του χώρου και να δημιουργήσεις με την αντίστοιχη διακόσμηση,  ένα μικρό χώρο για γραφείο στο σαλόνι σου ή ένα ζεστό σημείο για διάβασμα στο υπνοδωμάτιο.


#### **6. Οι διαστάσεις των δωματίων δεν έχουν σημασία**


Μη σε περιορίζει το γεγονός ότι κατοικείς σε μικρό διαμέρισμα. Με τη σωστή διακόσμηση εσωτερικών χώρων, ακόμα και το πιο μικρό υπνοδωμάτιο γίνεται εντυπωσιακό. Αν σχεδιάζεις τη διακόσμηση μικρού σπιτιού, θυμήσου ότι οι καθρέφτες είναι σύμμαχοί σου, όπως και τα φωτεινά χρώματα! Συνεπώς, μη διστάσεις να αφιερώσεις χρόνο στη διακόσμηση του χώρου σου, για να τον κάνεις πιο λειτουργικό και να ανανεώσεις την εικόνα του.


#### **7. Αναλογίσου προκαταβολικά τους συνδυασμούς που θα κάνεις**


Έχεις σκεφτεί το ύφος και τα αντικείμενα που θέλεις να εντάξεις στη διακόσμηση του εσωτερικού σου χώρου, αλλά πώς θα τα συνδυάσεις; Χρειάζεται προσοχή, αναφορικά με το συνδυασμό των χρωμάτων, των υφασμάτων και των αντικειμένων που έχεις στη διάθεσή σου, έτσι ώστε να πετύχεις το αποτέλεσμα που έχεις φανταστεί για την κατοικία σου.


#### **8. Πάρε μία διαφορετική γνώμη**


Από ένα συγγενικό και φιλικό πρόσωπο, μέχρι τα σχετικά Blogs με φωτογραφίες για διακόσμηση εσωτερικών χώρων, μπορείς να βρεις ιδέες που δεν είχες σκεφτεί για το χώρο σου και να τον μεταμορφώσεις ριζικά! Τέλος, αν θέλεις ένα πιο επαγγελματικό αποτέλεσμα, με τη βοήθεια ενός έμπειρου διακοσμητή, μπορείς να δώσεις στο χώρο που επιθυμείς να ανανεώσεις, το ύφος και το στυλ που ονειρεύεσαι.


